Diensbaarheid is terapie. Wanneer jy deur ’n hartseer tyd in jou lewe gaan, sal diensbaarheid help om die wonde te genees, omdat jy dan die fokus van jouself afhaal en op ander mense se nood fokus.
Hy was verslons, geklee in jeans wat op die knieë geskeur en onder om die pype uitgerafel was – maar nie op die modieuse manier van ryk tieners nie. Dit was regtig ‘n verslete broek. So ook die tekkies en die deurgeskifte hemp.
Ons het vreugde verwag, maar nie die sinnetjie wat daarmee saamgegaan het nie. “Jislaaik, maar ek is verskriklik bly. Daar woon soveel mense in die plakkerskamp rondom my wat dit bitter nodig het.”